[{"text_idx": "#000000", "text": "On ideaale, mille nimel tasub vo\u0303idelda. On saladusi, mille nimel tasub surra. Ja on ELU."}, {"text_idx": "#000003", "text": "\u201eLohengrin\u201c on Wagneri lu\u0308u\u0308rilisim romantiline ooper, mille aluseks on mitmed luigeru\u0308u\u0308tli legendist jutustavad tekstid ja saksa muistendid. Oma mitmekihilisuses on teos pakkunud laialdast to\u0303lgendusvo\u0303imalust."}, {"text_idx": "#000004", "text": "Kas to\u0303eline armastus no\u0303uab pimesi uskumist? Noort hertsoginnat Elsat su\u0308u\u0308distatakse oma noore venna ja tulevase Brabantia troonipa\u0308rija mo\u0303rvas. Ennast kaitstes kirjeldab Elsa unena\u0308gu, milles u\u0308llas ru\u0308u\u0308tel saabub tema au kaitsma ja teda su\u0308u\u0308distustest puhastama. Selsamal hetkel ilmub mu\u0308stiline ru\u0308u\u0308tel luige juhitud gondlil. Mees pakub end printsessi au eest vo\u0303itlema ning lubab temaga abielluda tingimusel, et naine ei tohi kunagi ku\u0308sida tema pa\u0308ritolu kohta."}, {"text_idx": "#000005", "text": "Wagner seadis loo keskmesse \u201ekeelatud ku\u0308simuse\u201c teema ning ka\u0308sitles seela\u0308bi tema loomingus olulisel kohal olevaid ku\u0308simusi hingepuhtusest, u\u0308llusest ja naise tingimusteta ning lunastava armastuse vo\u0303imalikkusest. Seda ko\u0303ike vapustavalt kauni muusika saatel, mille lu\u0308u\u0308rilisus, su\u0308gavus ja vo\u0303imsus on kuulajaid vo\u0303lunud aastasadu. Asjata ei ko\u0303la III vaatuse alguse pruudikoori muusika ta\u0308napa\u0308eval pulmatseremooniatel terves maailmas."}, {"text_idx": "#000006", "text": "Michiel Dijkema: \u201eOoper oma valguse ja pimeduse vastanduses on u\u0308limalt puudutav. Lohengrini maailm on karm ja poeetiline. Hea su\u0308z\u030cee ja lummav muusika loovad kaasa haarava maailma, milles ku\u0308lg ku\u0308lje ko\u0303rval eksisteerivad va\u0308givald ja religioon. Saksa mu\u0308toloogia jumalatega seonduv maagia ja sellele vastanduvad kristlusega seotud usutavad imeteod leiavad selles muutuvas draamas oma koha. So\u0303javalmidus, vo\u0303imujanu, tugev armastus ja to\u0303eline usk on seda teost kandvad jo\u0303ud.\u201c"}, {"text_idx": "#000007", "text": "Esitatakse saksa keeles, eesti- ja ingliskeelsete subtiitritega."}, {"text_idx": "#000008", "text": "Friedrich von Telramund, Brabandi krahv"}]